  Виталий Пронин Туннэ республикаямы калыклы улон-вылонын (бытын) юрттэт сётӥсь 2 сюрс 500 огазеяськон лыдъяське. Та удысын тырше 11 сюрслэсь трос мурт. 10 проц»ентэз предприятиос выро дӥсь тупатъянэн. Отысь 300 адями басмаез ачиз ик вандэ но вуре. Соос туэ понна 84 миллион манет тыр ужаллям ни.Кыӵе меда пӧрме вуремзы? Кудзы тужгес усто? Ӵапак тае тодон вылысь ик республикаысьтымы вуриськисьёс пӧлын ӵошатскон ялэмын вал. Арня кутсконын Ижысь, Воткаысь, Можгаысь, Сарапулысь, Киясаысь, Сюмсиысь, Шарканысь, Уваысь но Юкаменскысь 20 усточиос люкаськизы Ижысь экономикая но технологияя колледже. Куспазы пуромиз ӟырдыт нюръяськон.Ӵошатсконэз радъясьёс - Экономикая министерство, Вуз каронъя министерство - ӧз чаклалэ вожвылъяськисьёслэсь арлыдзэс. Одӥг гинэ курон пуктэмын вал: 1 арлэсь кема ужамын мед луод. Соин, лэся, аслэсьтыз кужымзэ мертаны мылкыд карисьёс пӧлын пиналэз но, арлыдоез но вал.Басма юдэс - ӝӧк вылын. Вуриськон машина дась. Кут но ванды кадь. Ужзэс йылозяз-пумозяз вуттыны сётэмын 3 час.- Тупатэм дыр ваньзылы тырмиз. Шаплыосызлы мултэсгес но луиз ай, - шуэ вуз каронъя но улон-вылонын юрттэт сётонъя министрлэн воштӥсез Лариса Жданова. - Ваньзы туж ӟеч вурисько вылэм. Соин ик устоосыз пӧлысь устооссэ бырйыны шуггес вал. Нырысетӥ интые потӥз Ижысь «Молодёжная мода» ателье-салонысь Ксения Окатьева. Кыкетӥ луиз шоркарысьтымы ик «Бостон» ательеысь Александра Романова. Куинетӥ - Юкаменскысь Валентина Коковихина. Табере та выллем ӵошатскон ӵемгес радъялом, вуриськисьёслэсь мылкыдзэс ӝутом.Елена Фёдорова. Туспуктӥз Владимир Беломорских. Теги: Ужбергатон  